گورنمنٹ میڈیکل کالیج، وَرمُل

گورنمنٹ میڈیکل کالج، وَرمُل یا سرکٲرؠ طِبی ژاٹہال، وَرمُل (یَتھ جی ایم سی بارامولا تہِ ونان چھِ) چھُ اَکھ مُکمل ترتیری ریفرل گورنمنٹ میڈیکل کالج یُس ہِندوستٲنؠ زیر انتظام علاقہٕ جموں و کشمیر کِس شُمٲلی کشمیر کِس وَرمُل کِس کَنتھ باغ علاقس مَنٛز واقعہ چھُ۔ یہِ آو 2018 ؤرؠ یَس مَنٛز قٲیِم کرنہٕ۔ کالیج چھُ بیچلر آف میڈیسن اینڈ سرجری (MBBS) ڈگری دِوان۔ نرسنگ تہٕ پیرا میڈیکل کورسز تہِ چھِ پیش کرنہٕ یِوان۔ یہِ کالج چھُ کشمیر یوٗنِوَرسِٹی سٟتؠ وابستہٕ تہٕ چھُ نیشنل میڈیکل کمیشن طرفہٕ تسلیم کرنہٕ آمُت۔ کالیجس سٕتہِ وابستہٕ ہسپتال چھُ شُمٲلی کشمیرُک سارِوٕے کھۄتہٕ بۆڑ ہسپتال۔ یہِ چھُ شُمٲلی کشمیر تہٕ وسطی کشمیر کِس پوٗرٕ آبٲدی ہٕنٛز خدمت کران۔ ایسوسی ایٹڈ ہسپتالُک او پی ڈی چھِ دۄہہ تَقریٖبَن 4000 مٔریٖض یوان۔ جی ایم سی بارامولا ہَس چھُ میٹرنٹی اینڈ پیڈیاٹرِک ہسپتال تہِ وابستہٕ، یُس مرکٔزی کیمپسَس پؠٹھٕ کینٛہہ کِلومیٖٹر دوٗر واقعہٕ چھُ۔ شٔہری پرایمری ہیلتھ سینٹر، اولڈ ٹاؤن بارامولا تہٕ پرایمری ہیلتھ سینٹر کالانترا تہِ چھِ اَتھ سٟتؠ وابستہٕ تاکہِ طٲلبہِ عٔلمَن کلینیکل پرناونہٕ یِوان۔ کالیجُک چُناو چھُ این ای ای ٹی نیشنل ایلیجیبلٹی تہٕ انٹرنس ٹیسٹَس مَنٛز حٲصِل کٔرمٕژ میرٹ کِس بُنیادَس پؠٹھ یِوان کرنہٕ۔ 2018 ؤری پؠٹھٕ چھِ سالانہٕ انڈر گریجویٹ طٲلبہِ عٔلِمَن ہٕنٛز داخلہٕ صلٲحیتھ 100۔

کورسٕز

گورنمنٹ میڈیکل کالیج، وَرمُل چھُ طالبہِ علمَن ایم بی بی ایس کورسَن ہٕنٛز تٲلیٖم تہٕ تربیت دِوان۔ یہِ کالج چھُ 2019 پؠٹھٕ 100 ایم بی بی ایس سیٹہٕ پیش کران یِمَو مَنٛز 85٪ یو ٹی کوٹہ تہٕ 15٪ آل اِنٛڈیا کوٹہ چھِ۔ 2020-21 پؠٹھٕ چھُ اِدارَن پوسٹ ایم بی بی ایس ڈی این بی تہٕ پوسٹ ایم بی بی ایس ڈِپلوما پروگرام تہِ شۆروٗع کٔرؠ مٕتؠ۔

حَوالہٕ

زٲژ:یونِورسِٹی
زٲژ:وَرمُل ضِلہٕ